**คำนำ**

การจัดทำแผนปฏิบัติการส่งเสริมคุณธรรมจังหวัดเลย ประจำปี พ.ศ. 256๒ นี้ ให้ความสำคัญกับการมีส่วนร่วมของทุกภาคส่วนในทุกขั้นตอนของการจัดทำแผนปฏิบัติการ เพื่อสอดคล้องกับวิสัยทัศน์ ทิศทางและรายละเอียดของยุทธศาสตร์ในการส่งเสริมคุณธรรมระดับจังหวัดเลย ตามลำดับ เพื่อให้ “**สังคมจังหวัดเลยเป็นสังคมคุณธรรม คนไทเลยปฏิบัติตนตามหลักคำสอนทางศาสนาที่ตนเองนับถือ น้อมนำเศรษฐกิจพอเพียงมาปฏิบัติ ธำรงรักษาไว้ซึ่งวัฒนธรรมอันดีงามของท้องถิ่น/ชุมชน และอยู่ร่วมกันด้วยสันติสุข สงบสุข ปรองดองและสมานฉันท์อย่างยั่งยืน ”**

แผนปฏิบัติการส่งเสริมคุณธรรมจังหวัดเลย ประจำปี พ.ศ. 256๒ ฉบับนี้ กำหนดโครงการหรือกิจกรรม ให้หน่วยงานดำเนินงานส่งเสริมคุณธรรมให้เป็นเอกภาพ และต้องการให้มีหน่วยงานที่เป็นศูนย์กลางในการประสานภารกิจด้านส่งเสริมคุณธรรมอย่างชัดเจน เพื่อให้การดำเนินงานส่งเสริมคุณธรรมเป็นไปอย่างต่อเนื่องและมีทิศทางเดียวกันทั้งระดับจังหวัดเลย จึงต้องบูรณาการการดำเนินงานของทุกภาคส่วน และให้มีการกำกับติดตามและประเมินผล เพื่อให้หน่วยงานทั้งภาครัฐ ภาคเอกชน ภาคประชาสังคมและองค์กรภาคีเครือข่ายทุกภาคส่วนได้นำแผนปฏิบัติการส่งเสริมคุณธรรม ประจำปี พ.ศ.256๒ ไปปฏิบัติได้อย่างมีประสิทธิภาพและเกิดประโยชน์สูงสุด

จังหวัดเลย โดยสำนักงานวัฒนธรรมจังหวัดเลย มุ่งหวังว่า เมื่อทุกภาคส่วนของสังคม มีส่วนร่วมในการขับเคลื่อนแผนปฏิบัติการส่งเสริมคุณธรรมจังหวัดเลย ประจำปี พ.ศ.256๒ ไปสู่ปฏิบัติการแล้ว ก่อให้เกิดผลดี ในระดับประชาชน มีความสุข มีพฤติกรรมที่ถูกต้องดีงาม โดยปฏิบัติตามหลักธรรมทางศาสนา น้อมนำหลักปรัชญาของเศรษฐกิจพอเพียงไปใช้ ในชีวิต ดำรงรักษาไว้ซึ่งวิถีวัฒนธรรมวัฒนธรรมไทย ระดับสังคมเกิดชุมชนคุณธรรม สังคมคุณธรรมที่ยึดมั่นในสถาบันชาติ สถาบันศาสนา สถาบันพระมหากษัตริย์ และในระดับประเทศ เกิดความสงบร่มเย็นสมานฉันท์ เป็นแบบอย่างในการส่งเสริมคุณธรรมในประชาคมอาเซียนและประชาคมโลก อย่างแท้จริง

คณะอนุกรรมการส่งเสริมคุณธรรมจังหวัดเลย

ปีงบประมาณ พ.ศ.256๒